Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: A rádiózásról és televíziózásról szóló 1996. évi I. törvényben kitűzött öt országos rádió, három földi és két
Paragraph Index: 1094

2. Intézményi háttér A szabályozási és hatósági tevékenység politikai befolyásolhatatlanságának, valamint az állam szabályozó funkciói szétválasztásának érdekében — a fejlett országok gya- 1998/42. szám korlatának és az EU integrációs elvárásoknak megfelelően — folyamatban van és befejezéséhez közeledik a feladatok és felelősségek minisztérium és hírközlési hatóság közötti megosztásának meghatározása a következők szerint: A minisztérium — megalapozza a hírközlési stratégia döntéseit, — kidolgozza és a Kormány elé terjeszti a hírközléspolitikát és egyéb koncepcionális terveket, — előkészíti az ágazatpolitikai döntéseknek megfelelő normatív szabályokat és azok jogszabályként való kibocsátását, — végzi a hírközlés nemzetközi koordinációját, a szabályozás nemzetközi keretekbe illesztését és az integrációs feladatokat, — előkészíti, karbantartja és értékeli a koncessziós szerződéseket, — biztosítja a társadalmi érdekegyeztetés fórumainak cselekvő részvételét a szabályozás és a különböző szintű döntések kidolgozásában. A minisztérium feladatkört, jogkört nem vonhat el a hatóságtól, annak döntéseit nem befolyásolhatja. A hatóság működését bevételeiből finanszírozza, költségvetési forrást nem vesz igénybe. A Hírközlési Főfelügyelet vezetőjét a miniszter nevezi ki a Nemzeti Hírközlési és Informatikai Tanács javaslata alapján. A hírközlési hatóság — teljeskörűen ellátja a hírközlés hatósági feladatait, — ellenőrzi a piac működését, a piac szereplőinek tevékenységét, normatív feltételek alapján kiadja a hatósági szolgáltatási engedélyeket és tapasztalatai alapján javaslatot tesz a minisztériumnak a szükséges szabályozási változtatásokra, — a minőségtanúsítási rendszer működését elősegítve végzi a típusjóváhagyásokat és az ellenőrzési tevékenységét, — kidolgozza és ellenőrzi a közcélú távközlés biztonságát és védelmét garantáló rendszert. A liberalizálás befejezésével, az új hírközlési törvény elfogadása után meg kell teremteni a hírközlési hatóság teljes függetlenségét. A hatósági és szabályozási tevékenységet a hírközlés és az informatika konvergenciájának megfelelően egységesíteni kell. Ennek folyamán — a frekvenciagazdálkodáshoz hasonlóan — biztosítani kell a kormányzati hírközlés és informatika egységes hatósági szabályozó funkcióinak érvényesítését.

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes